stanford-oval/wikipedia huggingface dataset:
Sonic Forces

| --- | --- |

עטיפת המשחק
 כללי
 תאריך הוצאה:  7 בנובמבר 2017 (ארצות הברית) 9 בנובמבר 2017 (יפן)
 סוגה:  משחק פלטפורמה
 פיתוח:  קבוצת סוניק 
 הוצאה לאור:  סגה 
 ארץ מקור:  ארצות הברית 
 שפות:  אנגלית, גרמנית, פולנית, רוסית, צרפתית, קוריאנית, איטלקית, סינית, ספרדית, יפנית 
 סדרה:  סוניק הקיפוד 
 דרישות תוכנה
 מנוע משחק:  Hedgehog Engine
 מצבי משחק:  שחקן יחיד
 פלטפורמות:  נינטנדו סוויץ', Microsoft Windows, Xbox One, פלייסטיישן 4 
 sonic.sega.jp/SonicForces/
 
Sonic Forces (ביפנית: ソニックフォース; בתרגום חופשי: כוחות סוניק) הוא משחק פלטפורמה תלת-ממדי המהווה חלק מזיכיון משחקי הווידאו "סוניק הקיפוד" של חברת סגה. המשחק יצא לאור ב-7 בנובמבר 2017 לפלייסטיישן 4, Xbox One, נינטנדו סוויץ' ו-Microsoft Windows, וחודשיים אחרי יציאת המשחק Sonic Mania. המשחק משתמש בגרסה מעודכנת של מנוע המשחק Hedgehog Engine, אשר אחראי על הרינדור הגרפי של המשחק. תחילת הפיתוח של המשחק החלה בשנת 2013, והמשחק הוכרז לראשונה בשנת 2016, כאשר נחגגו 25 שנים לסדרת המשחקים.
עלילה

המשחק עוקב אחרי סוניק הקיפוד וחבריו, אשר מנסים להחזיר את העולם שלהם מידיו של דוקטור אגמן, אשר הצליח לכבוש את רובו בעזרת צבא הרובוטים שלו. במלחמה נגד אגמן והרובוטים מופיעים שאדו הקיפוד, מטאל סוניק, כאוס, זאבוק ואויב חדש בשם אינפיניט ותוקפים את סוניק בזמן שהוא מנסה לתקוף את אגמן.
אחרי שהחמישה תוקפים את סוניק הם לוקחים אותו לתא הכלא של אגמן. כאשר סוניק נמצא בכלא, חברי המחתרת (נאקלס, איימי, סילבר, אספיו, רוז', וקטור וצ'רמי), יחד עם דמות חדשה שהשחקן יוצר, משתפים פעולה כדי למצוא ולהציל את סוניק. באותו זמן מגיע סוניק הקלאסי (לאחר אירועי Sonic Mania) ומשתף פעולה עם טיילס ויחד הם מגלים שסוניק חי ונלחמים נגד אגמן. באותו זמן חברי המחתרת מגיעים אל סוניק ומשחררים אותו, אך זאבוק מגיע כדי לחסל אותו. סוניק מביס את זאבוק ומגלה שהוא, כאוס, שאדו ומטאל סוניק היו שיבוטים; בעקבות כך, סוניק יוצא לחפש את שאדו המזויף שמנסה לתקוף אותו, אך זמן קצר לאחר מכן מגיע שאדו האמיתי, מביס את השיבוט, ומסביר לסוניק שאינפיניט מייצר שיבוטים שנראים בדיוק כמו המקור. לקראת סוף המשחק, המחתרת ושאר האנשים מגיעים לבסיס של אגמן. סוניק והדמות החדשה נלחמים ומביסים את אינפיניט. בשלב הסופי, סוניק הקלאסי, סוניק המודרני והדמות החדשה נלחמים נגד רובוט ביצת המוות. לאחר שהם מביסים את רובוט ביצת המוות, סוניק הקלאסי חוזר לזמן שלו.
משחקיות

בדומה למשחק Sonic Generations, גם במשחק זה ניתן לשחק בשתי דרכים: סוניק הקלאסי, המביא עמו סגנון של שלבים המאופיינים בדרך כלל בפלטפורמה ובדו מימד, ובסוניק המודרני, אשר מאופיין בעיקר בריצה בקצב מהיר במרחב תלת־ממדי ובדו ממדי לסירוגין.
בנוסף, ישנו סגנון משחק חדש: השחקן יכול ליצור דמות משלו אשר תיכלל במשחק ותהיה כחלק מהסיפור; לדמות תהיה גאדג'טים למיניהם אשר בעזרתם השחקן יוכל לעבור את השלבים.
משחקיות > בוסים

| רע | תיאור | הופעות כבוס במשחק |
| --- | --- | --- |
| זאבוק | מנהיג "נבלי המוות" ובעל מבנה גוף מגודל. | שיבוטו מופיע בשלב הבוס הראשון במשחק, וכשהוא מובס סוניק מגלה שהוא היה בעצם שיבוט. |
| אינפיניט | מסתורי שיכול ליצור שיבוטים. | מופיע בשלבי בוס במהלך המשחק. |
| סוניק המתכתי | רובוט אשר בנה ד"ר אגמן. | שיבוטו מופיע בשלב שאינו מוגדר כבוס, כשסוניק והדמות החדשה מביסים את שיבוטו. |
| דוקטור אגמן | הנבל הראשי. ממציא רובוטים שבנה את "ביצת המוות" ו"רובוט ביצת המוות". | בשלב של סוניק הקלאסי ובתור הבוס הסופי. |
ביקורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המשחק קיבל ביקורות מעורבות ממבקרים אשר שיבחו את הוויזואליות, צורת הגשת המשחק ומערכת יצירת הדמות של השחקן, אך התלוננו על עיצוב השלבים, בעיות טכניות וחוסר שאפתנות[דרוש מקור].
RNS

מערכת RNS
RNS‏ (Responsive Neurostimulation system) היא מערכת גירוי עצבי, שמטרתה למנוע התקפים אפילפטיים מוקדיים (ממקור אחד). המערכת מנטרת ברציפות את הפעילות החשמלית במוח וכאשר היא מזהה תבנית של פעילות חריגה העלולה להוביל להתפתחות של התקף אפילפטי, נשלחים זרמים חשמליים קצרים למוקד הבעייתי במוח, מגרים את האזור, ומונעים את התפתחות הפרכוסים.
RNS משמשת לטיפול באפילפסיה מוקדית. לרוב, הטיפולים המקובלים הם ניתוחיים - להסרת אזור הפרכוס במוח או תרופתיים. עם זאת, בערך כשליש מחולי האפילפסיה סובלים מפרכוסים שאינם מגיבים לתרופות. כמו כן, גם טיפולים ניתוחיים עלולים להיות בעייתיים ולא להתאים עבור חלק מהמטופלים. למשל, במקרים בהם מוקד הפרכוס נמצא באזור קריטי, שהסרתו תפגע בתפקוד המטופל, או באזור שלא ניתן לניתוח וייתכן גם חוסר רצון מצד המטופל לעבור ניתוח פולשני. בעקבות זאת, הגיעו לפתרון בעזרת המצאת מערכת הRNS אשר אושרה על ידי הFDA בשנת 2013 ומשמשת כיום לטיפול באפילפסיה מוקדית לא מבוקרת.
היסטוריה

RNS הומצאה על ידי החברה Nuero pace, שהוקמה בדצמבר 1997. החברה נוסדה על ידי 4 שותפים, ביניהם שני פיזיקאים - ד"ר רוברט פישל וד"ר דייוויד פישל ונוירולוג - ד"ר אדריאן אפטון, שלושתם המציאו את מערכת ה-RNS. שותף נוסף הוא פרנק פישר – שכיום מכהן כיושב ראש חבר המנהלים. טיפול באפילפסיה באמצעות RNS אושר על ידי ה-FDA בארצות הברית בשנת 2013. בשנת 2017 צוין הטיפול בחולה ה-1000 על ידי מערכת הRNS.
אופן הפעולה של המכשיר

RNS היא מערכת גירוי מוחית המבוקרת באמצעות מנגנון של לולאה סגורה, כלומר השינוי לאחר הפלט נקלט במערכת ומהווה משוב עבורה. ישנם מוליכים שמחוברים לאלקטרודות הנמצאות באזור מוקד הפרכוס במוח, כאשר המערכת מזהה פעילות מוחית חשמלית אבנורמלית שחוצה סף מסוים, המכשיר שולח גירוי חשמלי שמדכא את הפעילות האבנורמלית, לפני הופעת סימפטומים של פרכוס.
מטפלים יכולים לתכנת את הפרמטרים של הזיהוי והגירוי שנשלח מהמכשיר ולהתאימם באופן אינדיבידואלי למטופל, דבר הנעשה באופן לא פולשני.
כמו כן, המכשיר מספק למטפלים מידע על הפעילות המוחית, מצב הסוללה והיסטוריה של הגירויים שנקלטו ונשלחו למטרות מעקב – יכולת האחסון של המכשיר היא עד 12 דקות תיעוד של פעילות חשמלית, אותו ניתן להעביר אל מכשיר המוניטור הביתי וכך לפנות מקום לתיעוד ECoG נוסף. בהמשך, התיעוד יועבר באופן אינטרנטי אל מאגר מידע מאובטח בשם Patient Data Management System) PDMS).
נוסף על כך, RNS מגיעה עם מגנט חיצוני אותו ניתן להעביר מעל אזור השתל בזמן פרכוס על מנת להורות למערכת להקליט את הפעילות החשמלית, וכמו כן ניתן להשתמש בו על מנת להורות למערכת להפסיק גירוי חשמלי כל עוד הוא מוחזק מעל השתל.
עקרון פיזיקלי

RNS קולטת פעילות מוחית על בסיס טכנולוגיית ECoG. האותות החשמליים באזור גורם הפרכוס יוצרים שדה חשמלי אותו קולטת האלקטרודה שהוחדרה. אם מערכת ה-RNS תזהה אותות חשמליים שחורגים מטווח הערכים הנורמליים (כמו אמפליטודה ותדירות) היא תשלח גירוי חשמלי בהתאם.
על מנת לזהות את הפעילות החשמלית האבנורמלית, RNS מנטרת את פעילות הECoG באופן תמידי בעזרת מספר שיטות שונות:
כלי השטח מודד את סך כל השינויים באינטנסיביות האותות החשמליים EEG
כלי קו האורך מודד שינויים דינמיים בפעילות החשמלית ובתדירות
כלי חצי הגל מזהה עליות חדות בפעילות החשמלית בטווח תדירויות ספציפי
כפי שצוין לעיל יש באפשרות המטפלים לתכנת את RNS בהתאמה לכל מטופל, זאת על ידי שליטה בערכים כגון: תדירות (1–333 Hz), עוצמת הזרם (0.5–12 mA), רוחב הפס (40–1000 μs), משך פרץ הגירוי (10–5000 ms) ומסלול מעבר הגירוי החשמלי.
ברגע שמתבצע זיהוי פעילות מוחית חריגה וגירוי הפעילות, הנוירוסטימולטור יכול לספק 4 גירויים נוספים אם הפעילות החריגה לא נפתרה. כל גירוי מורכב מ-2 פולסים שמתוכנתים באופן אינדיבידואלי, מה שמאפשר את היכולת לשלוח כמה סוגי גירויים שונים למניעת פעילות מוחית פוטנציאלית חריגה אחת.
אחת הבדיקות שמתבצעות על ידי המכשיר היא מדידת ההתנגדות שבין האלקטרודה לקופסית שמכילה את הנוירוסטימולטור, בדיקה זו מבוצעת על ידי שליחת פעימה בודדת של זרם חשמלי בין האלקטרודה לנוירוסטימולטור וכך נמדד המתח שנוצר בעקבות הזרם. יחידות ההתנגדות נמדדות באוהם Ω (מתח חלקי זרם). אם ההתנגדות שנמדדה היא מעל 3,500 אוהם או מתחת ל-250 אוהם, היא תיחשב אבנורמלית. כאשר הערכים גבוהים מאוד, ייתכן כי המתח בסוללה לא מספיק למתן טיפול. על כל מדידה אבנורמלית כזו, תשלח התראת אזהרה למוניטור החיצוני של המכשיר.
מתח נורמלי לסוללה ב-RNS הוא בטווח ערכים 2.38-3.20 וולט. כאשר המתח בסוללה נמוך מ-2.37 וולט, ניתנת המלצה להחלפת הסוללה.
על פי עיקרון הבקרה בחוג סגור, פעולת התיקון של הבקר תלויה במשוב של תוצאת התהליך המבוקר, כך שלאחר מתן הגירוי החשמלי ישנו מעקב של המכשיר לווידוא נומרליזציה של הפעילות החשמלית באזור הבעייתי והערכה מחודשת של המצב שתקבע אם יש צורך במתן גירויים חשמליים נוספים.
תיאור ההליך הרפואי

השתלת המכשיר, היא הליך פולשני הכרוך בניתוח.
טרם הניתוח נהוג לבצע בדיקות הדמיה כגון MRI EEG CT . על מנת לאתר את מוקד הפרכוסים המדויק, המנתח יתכנן מראש את מסלול ההחדרה של האלקטרודות לאזור הספציפי. כאשר משתמשים במכשיר של NEUROPACE יוחדרו שתי אלקטרודות, לעיתים יוחלט על החדרה של אלקטרודות נוספות שיהיו לא פעילות, כך שאם אחת האלקטרודות לא תעבוד או לא תמוקם באזור ה-ONSET (אזור הפרכוס המקומי), ניתן יהיה להחליף אותה בניתוח תת-עורי, פחות פולשני. את הסוללה גם כן ניתן יהיה להחליף בניתוח זה ואורך חייה עומד על 2–8 שנים בהתאם לתדירות הפירכוסים ומתן הגירויים.
מועמדים לטיפולים

מטופלים שסובלים מפרכוסים מוקדיים
כאשר הפרכוס אצל החולה נובע ממקור אחד או שניים במוח
כשאר הפרכוסים אצל החולה מופיעים לעיתים קרובות ולא ניתן למזער אותם על ידי שימוש בתרופות, לאחר ניסיון של שני סוגי תרופות או יותר.RNS
תופעות לוואי לטיפול

מפני שהטיפול כרוך בניתוח פולשני להתקנת המערכת קיימים הסיכונים הנלווים לניתוח:
סיכון קטן לזיהום
סיכון לדימום באזור הניתוח
כאב
מוגבלות נוירולוגית.
הערות שוליים

1 2 3  Tara L.Skarpaas, Beata Jarosiewicz, Martha J.Morrell, Brain-responsive neurostimulation for epilepsy (RNS® System), Epilepsy Research 153, 2019-07-01, עמ' 68–70 doi: 10.1016/j.eplepsyres.2019.02.003
↑  NP-9823479, NeuroPace Announces 1000th Patient Treated with RNS System, NeuroPace, Inc, ‏2017-02-28 (באנגלית)
↑  George P Thomas, Barbara C Jobst, Critical review of the responsive neurostimulator system for epilepsy, Medical Devices (Auckland, N.Z.) 8, 2015-10-01, עמ' 405–411 doi: 10.2147/MDER.S62853
↑  RNS System Physician Manual
1 2  Responsive Neurostimulation, ucsfhealth.org (באנגלית)
1 2  Eric B. Geller, Tara L. Skarpaas, Robert E. Gross, Robert R. Goodman, Brain-responsive neurostimulation in patients with medically intractable mesial temporal lobe epilepsy, Epilepsia 58, 2017, עמ' 994–1004 doi: 10.1111/epi.13740
↑  Four things you should know about responsive neurostimulation for epilepsy | MHealth.org, www.mhealth.org
בקרה בחוג סגור
Secrets (שיר של רגארד וריי)

"Secrets" (בעברית: "סודות") הוא סינגל של ה-DJ הקוסוברי רגארד, בשיתוף הזמרת והפזמונאית הבריטית ריי שיצא ב-23 באפריל 2020. הגרסה האקוסטית לשיר יצאה ב-12 ביוני 2020. הוידאו קליפ של השיר יצא ב-19 ביוני 2020.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2021 | פרסי המוזיקה הבריטית | סינגל בריטי | מועמדות |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 24 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 8 |  |
|  גרמניה | GfK – טופ 100 | 84 |  |
|  דנמרק | היטליסטן | 20 |  |
|  הולנד | מצעד 40 הסינגלים ההולנדיים | 11 |  |
|  הונגריה | Rádiós Top 40 | 23 |  |
|  הממלכה המאוחדת | מצעד הסינגלים הבריטי | 6 |  |
|  הממלכה המאוחדת | מצעד הדאנס הבריטי | 1 |  |
|  ולוניה | אולטראטופ 40 | 13 |  |
|  חבר המדינות | טופ-היט | 3 |  |
|  ניו זילנד | המצעד הניו זילנדי הרשמי | 14 |  |
|  סלובניה | SloTop50 | 20 |  |
|  סלובקיה | ČNS IFPI | 22 |  |
|  סקוטלנד | מצעד הסינגלים הסקוטי | 8 |  |
|  פולין | ZPAV | 3 |  |
|  פלנדריה | אולטראטופ 50 | 17 |  |
|  צ'כיה | ČNS IFPI | 96 |  |
|  צרפת | SNEP | 71 |  |
|  רוסיה | טופ-היט | 4 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 85 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| בריטניה (BPI) | זהב | 400,000 |
הערות שוליים

↑  "Regard Follows Up "Ride It" With RAYE-Assisted "Secrets"". idolator. 2020-04-24. ארכיון מ-2020-09-16. נבדק ב-2020-09-11.
↑  Desk, TV News. "Regard and RAYE Deliver 'Garden Acoustic' Version of Single 'Secrets'". BroadwayWorld.com (באנגלית). ארכיון מ-2020-09-16. נבדק ב-2020-06-26.
↑  "Regard and RAYE unveil slick official video for smash single 'Secrets'". www.radioandmusic.com (באנגלית). ארכיון מ-2020-09-16. נבדק ב-2020-06-26.
| ריי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | My 21st Century Blues |  |
| מיני-אלבומים | Welcome to the Winter • Second • Side Tape • Deezer Sessions • Euphoric Sad Songs •  Euphoric Sad Songs (Dance Edition) |  |
| אלבומי הופעה | My 21st Century Symphony (Live at the Royal Albert Hall) • Live at Montreux Jazz Festival |  |
| סינגלים | "I, U, Us" • "The Line" • "Check" • "Cigarette" • "Friends" • "Love Me Again" • "Make It to Heaven" • "Please Don't Touch" • "All of My Love" • "Tequila" • "Secrets" • "Natalie Don't" • "Love of Your Life" • "Bed" • "Ferrari Horses" • "Call On Me" • "I Don't Want You" • "Money Calling" • "Summer Love" • "Waterfall" • "Hard Out Here" • "Black Mascara" • "Escapism" • "The Thrill Is Gone" • "Ice Cream Man" • "Flip a Switch" • "The Weekend" • "Prada" • "Worth It" • "Genesis" |  |
| השתתפות בסינגלים | "By Your Side" • "You Don't Know Me" • "Bridge over Troubled Water" • "Tied Up" • "Tipsy" • "Stay (Don't Go Away)" • "Thank You" • "Go Girl" • "You Can't Change Me" |  |
| סינגלים שיווקיים | "Flowers" • "Alien" • "Distraction" • "Ambition" • "Sober (Stripped)" • "Confidence" • "Please Don't Touch" • "All of My Love" |  |
| סיבובי הופעות | Raye Live • Euphoric Sad Show Tour • The Story So Far • My 21st Century Blues Tour |  |
| --- | --- |
בקרת זהויות :  MusicBrainz release group: 259055d9-b93b-4f04-accf-461e348df111
Secrets (אלבום)

Secrets (בעברית: סודות) הוא אלבומה השני של הזמרת-יוצרת האמריקאית, טוני ברקסטון. האלבום יצא לאור ב-18 ביוני 1996, על ידי חברות התקליטים לה-פייס רקורדס ואריסטה רקורדס. האלבום זכה להצלחה מסחרית אדירה כאשר מכר 15 מיליון עותקים בכל העולם.
בארצות הברית זכה להצלחה רבה במיוחד כאשר מכר קרוב ל-6.3 מיליון עותקים נכון להיום מה שמזכה אותו ב-6 מעמדות פלטינה. בנוסף האלבום גם הועמד לפרס גראמי בקטגוריית "אלבום הפופ הטוב ביותר" בטקס אשר התרחש שנה לאחר מכן.
הצלחה מסחרית

בעת יציאתו האלבום הגיע למקום השני בארצות הברית ולמקום הראשון במצעד אלבומי ה-R&B וההיפ-הופ עם מכירות של 170 אלף עותקים. נכון להיום מכירות האלבום עומדות על קרוב ל-6.3 מיליון עותקים במדינה מה שמזכה אותו ל-6 מעמדות פלטינה. בקנדה האלבום הגיע בעת יציאתו למקום ה-4 במצעד האלבומים הקנדי ונכון להיום מכירותיו עומדות על 700 אלף עותקים במדינה מה שמזכה אותו ב-7 מעמדות פלטינה.
בבריטניה האלבום הגיע למקום ה-54 בלבד בעת יציאתו אך לאחר 30 שבועות הצליח להגיע למקום ה-10. נכון להיות מכירותיו במדינה עומדות על 600 אלף עותקים ובכך זכאי למעמד פלטינה כפולה. באשר אירופה האלבום גם זכה להצלחה כאשר הגיע לראשי המצעדים של דנמרק, שווייץ והולנד, לחמישייה הפותחת באוסטריה, בלגיה, פינלנד, גרמניה ושוודיה ולעשירייה הפותחת באירלנד. באוסטרליה וניו זילנד האלבום הגיע למקום 11 והגיע למעמד פלטינה כפולה עם מכירות של 140 עותקים באוסטרליה ומעמד זהב עם מכירות של 7,500 עותקים בניו זילנד. נכון למאי 2010 מכירות האלבום עומדות על סך 10 מיליון עותקים.
קידום

על מנת לקדם את האלבום יצא ברקסטון לסיבוב ההופעות "Secrets Tour" בצפון אמריקה ואירופה אשר נמשך כשנה וחודשיים והתפרש על פני 150 הופעות. האלבום כולל בתוכו את הלהיט "Un-Break My Heart" אשר נחשב לאחד מהשירים המצליחים ביותר בהיסטורית ארצות הברית.
רשימת רצועות

| Secrets> מס' | Secrets> שם | Secrets> משך | Secrets>  | Secrets>  | Secrets>  | Secrets>  | Secrets>  | Secrets>  | Secrets>  |
| --- | --- | --- | --- | --- | --- | --- | --- | --- | --- |
| 1. | Come On Over Here  | 3:37 |  |  |  |  |  |  |  |
| 2. | You're Makin' Me High  | 4:27 |  |  |  |  |  |  |  |
| 3. | There's No Me Without You  | 4:19 |  |  |  |  |  |  |  |
| 4. | Un-Break My Heart  | 4:30 |  |  |  |  |  |  |  |
| 5. | Talking in His Sleep  | 5:33 |  |  |  |  |  |  |  |
| 6. | How Could an Angel Break My Heart  | 4:20 |  |  |  |  |  |  |  |
| 7. | Find Me a Man  | 4:29 |  |  |  |  |  |  |  |
| 8. | Let It Flow  | 4:22 |  |  |  |  |  |  |  |
| 9. | Why Should I Care?  | 4:25 |  |  |  |  |  |  |  |
| 10. | I Don't Want To  | 4:17 |  |  |  |  |  |  |  |
| 11. | I Love Me Some Him  | 5:06 |  |  |  |  |  |  |  |
| 12. | In the Late of Night  | 5:30 |  |  |  |  |  |  |  |
| משך כולל: | משך כולל: | 54:55 |  |  |  |  |  |  |  |
הערות שוליים

↑  Toni Braxton - Secrets, Discogs (באנגלית)
↑  Erik Maza, Toni Braxton's decade-long record sales slump, baltimoresun.com
| טוני ברקסטון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Toni Braxton • Secrets • The Heat • Snowflakes • More Than a Woman • Libra • Pulse • Love, Marriage & Divorce • Sex & Cigarettes • Spell My Name |  |
| אלבומי רמיקס | Un-Break My Heart: The Remix Collection |  |
| אלבומי וידאו | From Toni with Love... The Video Collection |  |
| אלבומי להיטים | Ultimate Toni Braxton • Platinum & Gold Collection • Artist Collection: Toni Braxton • Breathe Again: Toni Braxton at Her Best • The Essential Toni Braxton • The Best So Far • Playlist |  |
| סיבובי הופעות | Secrets Tour • Libra Tour • 2013 Summer Tour • Toni Braxton & Babyface Live • The Hits Tour • As Long As I Live Tour |  |
| ערכים קשורים | Braxton Family Values • Toni Braxton: Unbreak My Heart • The Braxtons |  |
| טוני ברקסטון – סינגלים |
| --- | --- | --- |
| Toni Braxton | "Another Sad Love Song" • "Breathe Again" • "Seven Whole Days" • "Love Shoulda Brought You Home" • "You Mean the World to Me" • "I Belong to You/How Many Ways" |  |
| Secrets | "You're Makin' Me High" • "Un-Break My Heart" • "How Could an Angel Break My Heart" • "Let It Flow" • "I Don't Want To" • "I Love Me Some Him" |  |
| The Heat | "He Wasn't Man Enough" • "Just Be a Man About It" • "Spanish Guitar" • "Maybe" |  |
| Snowflakes | "Christmas in Jamaica" • "Snowflakes of Love" |  |
| More Than a Woman | "Hit the Freeway" |  |
| Libra | "Please" • "Trippin' (That's the Way Love Works)" • "Take This Ring" • "Suddenly" • "The Time of Our Lives" |  |
| Pulse | "Yesterday" • "Hands Tied" • "Make My Heart" |  |
| Love, Marriage & Divorce | "Hurt You" • "Where Did We Go Wrong" • "Roller Coaster" |  |
| Sex & Cigarettes | "Deadwood" • "Long as I Live" • "FOH" |  |
| Spell My Name | "Do It" • "Dance" • "Gotta Move On" |  |
| סינגלים אחרים | "Give U My Heart" • "We Are the World 25 for Haiti" • "I Heart You" |  |
| 0 | 1 | 2 |
| --- | --- | --- |
| הקודם: 1996: Boyz II Men‏ – II | פרס המוזיקה האמריקאית לאלבום הנשמה/R&B האהוב ביותר   1997: טוני ברקסטון – Secrets  | הבא: 1998: מרי ג'יי בלייג' – Share My World |
| --- | --- |
בקרת זהויות :  MusicBrainz release group: 5d80a276-4ec6-3d54-8cff-32a05e7412f6
Satellite (שיר של הארי סטיילס)

"Satellite" (בעברית: "לוויין") הוא סינגל של הזמר-יוצר האנגלי הארי סטיילס, מתוך אלבום האולפן השלישי שלו, Harry's House, שיצא בשנת 2022. הוא יצא כסינגל הרביעי מהאלבום ב-3 במאי 2023.
וידאו קליפ

הקליפ של השיר יצא ב-3 במאי 2023. הקליפ, בבימוי של אוב פרי, כולל שואב אבק בהופעה של הארי סטיילס בשם "סטומפר". הקליפ מכיל גם קריינות של בריאן קוקס על הרובר של מאדים, Curiosity. הקליפ מראה את הרובוט מנקה על הבמה בזמן שהארי סטיילס שר. לאחר ההופעה סטומפר לבד, ונוסע וחושב על Curiosity. הקליפ הושווה לסרט של פיקסאר, וול-E.
ביקורות

אוליביה הורן מפיצ'פורק השוותה את "Satellite" לשיר "NASA" של אריאנה גרנדה, וציינה ש"החצי האחורי של השיר בונה מומנטום וכמעט יוצא משליטה". ריאן דאלי מ-NME ציינה את ההשפעה המדעית-בדיונית של השיר ואמרה שהשיר גורם ל"תחושה כאילו אתה מרחף דרך שביל החלב". דאלי כינתה את השיר "מוזיקלית אחד השירים המעניינים ביותר שסטיילס יצר עד כה".
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  אוסטרליה | מצעד הסינגלים האוסטרלי | 10 |  |
|  ארצות הברית | בילבורד הוט 100 | 21 |  |
|  נורווגיה | VG-lista | 34 |  |
|  ניו זילנד | המצעד הניו זילנדי הרשמי | 30 |  |
|  קנדה | קנדה הוט 100 | 18 |  |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |   ‏‏‏  2023>  |
| --- | --- | --- | --- |
|  ישראל | המצעד הבינלאומי השנתי של גלגלצ | 12 |  |
הערות שוליים

↑  "Harry Styles' Harry's House Is A Beguiling Homage To '80s Pop Full Of Romance And Regret". Spin. 20 במאי 2022. The massive synth-pop “Satellite” declares he’s “in an L.A. mood” with a striking crescendo that gives “Happier Than Ever” a run for its money. {{cite web}}:  (עזרה)
↑  ""Harry Styles Harry's House Review: A Pop Trendsetter Tries on Different Styles"". Slant Magazine. 16 במאי 2022. {{cite web}}:  (עזרה)
↑  "Harry Styles Reaches New Heights With 'Satellite' Music Video". Music Is To Blame. 5 בנובמבר 2023. {{cite web}}:  (עזרה)
↑  Dailey, Hannah (3 במאי 2023). "Harry Styles Drops WALL-E Inspired 'Satellite' Music Video: Watch". Billboard. נבדק ב-6 במאי 2023. {{cite journal}}:  (עזרה)
↑  Paul, Larisha (3 במאי 2023). "Harry Styles' Stomper Robot Searches for Connection in Disney Pixar-Rivaling 'Satellite' Video". Rolling Stone. נבדק ב-6 במאי 2023. {{cite journal}}:  (עזרה)
↑  Lenker, Maureen Lee (3 במאי 2023). "Harry Styles crafts Wall-E worthy love story in 'Satellite' music video". Entertainment Weekly. נבדק ב-6 במאי 2023. {{cite web}}:  (עזרה)
↑  Gonzalez, Rebekah (3 במאי 2023). "Harry Styles' New Music Video Shares A Strange POV From His Concert". iHeart. נבדק ב-6 במאי 2023. {{cite web}}:  (עזרה)
↑  Horn, Olivia (20 במאי 2022). "Harry's House". Pitchfork. נבדק ב-6 במאי 2023. {{cite web}}:  (עזרה)
↑  Daly, Rhian (18 במאי 2022). "Harry Styles – Harry's House review: grounded star finds home is where the heart is". NME. נבדק ב-6 במאי 2023. {{cite web}}:  (עזרה)
↑  2023 המצעד הבינלאומי השנתי, באתר גלגלצ, ‏2023
| הארי סטיילס |
| --- | --- | --- |
| דיסקוגרפיה • פרסים ומועמדויות • שירים שנכתבו | דיסקוגרפיה • פרסים ומועמדויות • שירים שנכתבו |  |
| אלבומי אולפן | Harry Styles • Fine Line • Harry's House |  |
| סינגלים | "Sign of the Times" • "Two Ghosts" • "Kiwi" • "Lights Up" • "Adore You" • "Falling" • "Watermelon Sugar" • "Golden" • "Treat People with Kindness" • "As It Was" • "Late Night Talking" • "Music for a Sushi Restaurant" • "Satellite" |  |
| סינגלים שיווקיים | "Sweet Creature" • "Girl Crush" |  |
| שירים אחרים | "Medicine" • "Cherry" • "Matilda" |  |
| סיבובי הופעות | Harry Styles: Live on Tour • Love On Tour |  |
| ערכים קשורים | ואן דיירקשן • שמלת גוצ'י כחולה של הארי סטיילס |  |
| --- | --- |
בקרת זהויות :  MusicBrainz work: 6ad493fd-539f-41ab-9cea-d37626f76423
Secure boot

Secure Boot (בתרגום חופשי: אתחול מאובטח) הוא מנגנון שמטרתו להבטיח שמשלב האתחול הראשוני של מערכת מחשב רק תוכנה מהימנה תוכל להתבצע על גביה, ולמנוע ביצוע של תוכנה לא מהימנה, היינו, תוכנה שאינה מורשת או ששונתה בזדון כדי להזיק למערכת המחשב.
לפני הפעלת תוכנה בשרשרת האתחול של המחשב, מתבצעת בדיקה מהימנה על ידי אימות החתימה הדיגיטלית של התוכנה. כדי שיהיה ניתן לסמוך על הבדיקה יש ליצור שרשרת אמון (Chain of Trust). זאת אומרת, שעל התוכנה הבודקת את החתימה להיות מהימנה גם כן - התוכנה המתבצעת לפניה צריכה לבדוק קודם את מהימנותה, וחוזר חלילה. בדיקת המהימנות הראשונה צריכה להתבצע על ידי תוכנה מהימנה הצרובה במערכת המחשב באופן שלא ניתן לשנותה ומתחילה להתבצע ראשונה עם הדלקת מערכת המחשב. תוכנה זו מהווה שורש מהימן (Root Of Trust) והיא מפעילה את מנהל האתחול של מערכת המחשב ובודקת את מהימנותו.
מפרט ה-UEFI מגדיר את UEFI Secure boot. מנגנון זה משמש ליישום אתחול מאובטח במערכות ששרשרת האתחול שלהם מבוססת על המפרט.
רקע

חומרת המחשב איננה יכולה לפנות למערכת ההפעלה השמורה בדיסק ולהפעיל אותה ישירות. ישנו צורך בתוכנה בסיסית שתהיה צרובה במעבד על גבי זיכרון לקריאה בלבד (ROM) תוכנה זה מתחילה להתבצע מיד עם הדלקת המחשב והיא מפעילה את קושחת (firmware) ה"קדם אתחול" (Pre Boot) שצרובה במערכת. במחשב אישי ה"קדם אתחול" הוא בדרך כלל חלק מה-BIOS או UEFI. תוכנה זו עשויה להפעיל יחדות תוכנה נוספות לצורך אתחול ראשוני של החומרה. קושחה זו מפעילה את מנהל האתחול (boot loader) שינהל את העלאת מערכת ההפעלה. למשל, bootmgr במערכות מבוססות חלונות, GRUB בשרתי לינוקס, או U-boot במערכות משובצות מחשב מבוססות לינוקס. לעיתים, מנהל האתחול יפעיל מנהל אתחול משני, שיהיה אחראי על העלאת מערכת ההפעלה.(מקרה של ריבוי מערכות הפעלה במחשב אישי ה-GRUB יאפשר למשתמש לבחור במערכת הרצויה לו ).
מנהלי האתחול השונים, תוכנות שרות המשמשות אותם ומערכת ההפעלה שמורים בדרך כלל בזיכרון בלתי נדיף כגון, דיסק קשיח, התקן SSD, או זיכרון הבזק עם ממשק טורי, אמצעי אחסון אלו ניתנים לכתיבה ולכן תוכנם ניתן לשינוי.
תהליך האתחול חשוף לפגיעת נוזקות שונות, כגון Rootkit, המשתלבות בתהליך ומחליפות את מנהל האתחול. אם נוזקה כלשהי הצליחה להכניס קוד זדוני לתהליך האתחול, לא יהיה ניתן לגלות אותה באמצעות אנטי וירוסים הרצים על מערכת ההפעלה, מאחר שהנוזקה עצמה היא זו השולטת במערכת ההפעלה. לכן היא יכולה להחליף את תוכנות האנטי וירוס, לשבש את פעילותם ואף לנטרל אותן כליל.